મનપાના વિરોધપક્ષના નેતા વશરામભાઇ શાગઠીયા દ્વારા આજે જાહેરાત કરી શહેરીજનોને રાહતના સમાચાર જારી કર્યા છે જે મુજબ વોર્ડ વાઇઝ કોંગ્રેસના કોર્પોરેટરોના મોબાઇલ નંબર આપી હેલ્પલાઇન સેવા શરૂ કરી હોવાનું જણાવાયું છે ડેન્ગ્યુ અને અન્ય સેવા માટે આ નંબર ઉપર કોલ કરવાથી તુરંત સારવાર ઉપલબ્ધ કરવવામાં આવશે તેમ જણાવવામાં આવ્યું છે પરંતુ આ પણ એક પ્રકારનો રાજકીય સ્ટ્રંટ હોવાનું જણાય રહ્યું છે કારણકે કોંગ્રેસ પાસે હાલ 29 કોર્પોરેટરો છે ત્યારે દરેક વોર્ડમાં બે કોર્પોરેટર અને કાર્યકરો દ્વારા ડોર ટુ ડોર તપાસ હાથ ધરી તાવના અને ડેન્ગ્યુના દર્દીઓને સમયસર હોસ્પિટલ પહોંચાડી સારવાર કરાવવામાં આવે તેમજ શેરી એ શેરી એ ફરી ડેન્ગ્યુ અંતર્ગત માહીતી આપવામાં આવે તે પ્રકારની કામગીરી કરવાના બદલે ફકત પેપર ટાઇગર બનવા આશ્ર્ચર્યજનક કાર્યક્રમો આપી ખોટી જાહેરાતો કરી રહ્યા છે જેની સાથે પ્રજાને કાંઇ લેવા દેવા નથી અને આંકડા જાહેર કરવાથી લોકોને કોઇ જાતનો ફેર પડતો નથી આમ વિરોધપક્ષ દ્વારા ફરી એક વખત જોયા જાણયા વગર ફકત ડેન્ગ્યુની બુમારણ મચાવી લોકોની લુખી સહાનુભુતી મેળવવાનો પ્રયાસ કરાઇ રહ્યો છે.